Румяна Нейкова: Мислих, че никога няма да стана олимпийски шампион | Корнер.dir.bg
Днес се навършват 10 години от огромния успех
22:00 | 16 август 2018 11 1561 Снимка: БНТ
Днес се навършват 10 години от последната олимпийска титла за България. Спечели я Румяна Нейкова на игрите в Пекин.
БTV се срещна легендарната ни спортистка, която си припомни феноменалния момент в китайската столица.
"Помня цялото ми пребиваване в Пекин, защото то започна с много сълзи. В момента, в който ме заболя кръста, пред очите ми, като на филм, премина абсолютно всичко. От първото ми състезание в лодка до момента. Казах си: "Това беше вече краят.
Никога няма да мога да спечеля златен медал. Господ не е отредил да бъда олимпийска шампионка". Толкова много сълзи", разказа Нейкова.
"Тогава в Пекин за първи път се проведеха параолимпийски игри за хора с увреждания по гребане. От германците намери един доктор, който бе със "златни" ръце. Стигнахме до финала през всичките гонки, които трябваше да се минат.
В момента, в който се отблъсквах от пристана и Свилен вече започваше да дава последните си напътствия, няма да забравя думите му: "Можеш да станеш олимпийска шампионка, но всичко е в твоите ръце!"